**II 2 – Italijanščina, 8. RAZRED**

**5. TEDEN (14. 4. – 17. 4. 2020)**

Pozdravljeni,

upam, da ste dobro in da ste se imeli lepo za velikonočne praznike.

Pred nami je peti teden učenja na daljavo, v katerem se boste naučili nekaj novega. Sledijo navodila za samostojno delo.

V tem tednu mi rešenih vaj iz učbenika ni treba poslati.

Rešitve bodo 19. 4. 2020 objavljene v spletni učilnici na spletni strani šole.

**!! POMEMBNO !!**

Ker moram po navodilih vodstva šole v aprilu preveriti (ne oceniti!) vaše znanje, boste naslednji teden (20. 4. do 24. 4. 2020) dobili učni list, ki ga boste rešili in mi ga po elektronski pošti obvezno poslali v pregled. V poštev pride snov, ki smo jo obravnavali od januarja naprej (peta enota v učbeniku).

Še vedno velja, da me v primeru dodatnih vprašanj lahko kontaktirate preko elektronske pošte: [nina.martelanc@os-franaerjavca.si](mailto:nina.martelanc@os-franaerjavca.si) .

Ostanite zdravi.

Lep pozdrav,

Nina Martelanc

1. DEL – zapis v zvezek:

**LE PREPOSIZIONI DI TEMPO (=časovni predlogi)**

Za izražanje časa v italijanščini uporabljamo več predlogov.

1. A

Uporabljamo ga, da povemo, ob kateri uri se nekaj dogaja/zgodi.

Oggi esco **a** mezzogiorno. (=Danes grem ven opoldan.)

La domenica facciamo colazione **alle** dieci. (=V nedeljo zajtrkujemo ob desetih.)

Di solito pranzo **all**'una. (=Ponavadi jem kosilo ob enih.)

1. DA ... A

Uporabljamo ju, da povemo, od kdaj do kdaj neko dejanje traja.

Faccio ginnastica **da** mezzogiorno **all**'una. (=Telovadim od poldan do enih.)

Il supermercato è aperto **dal** lunedì **al** sabato, **dalle** 8.00 **alle** 20.00. (=Supermarket je odprt od ponedeljka do sobote, od 8.00 do 20.00.)

1. DI

Uporabljamo ga, da povemo v katerem delu dneva ali kateri dan v tednu se nekaj dogaja/zgodi.

**Di** mattina vado sempre a scuola. (Zjutraj grem vedno v šolo.)

Dormo fino a tardi solo **di** domenica. (Dolgo spim samo ob nedeljah.)

1. IN

Uporabljamo ga pred časovnimi frazami, ki izražajo zamujanje ali predčasnost:

in ritardo = v zamudi in anticipo = predčasno/prej

Michele è come al solito **in ritardo**. (=Michele je kot ponavadi v zamudi.)

Vera arriva **in anticipo** all'appuntamento. (=Vera pride prej na zmenek.)

-----------------------------------KONEC ZAPISA V ZVEZEK------------------------------------

1. DEL – utrjevanje snovi

Učbenik:

Stran 70

* Vaja 2: dopiši manjkajoče časovne predloge.

PONOVITEV: IZGOVORJAVA

Stran 69 desno

* Vaja 1: poslušaj in ponovi
* Vaja 2: poslušaj in besedo zapiši v ustrezni stolpec (med poslušanjem posnetek zaustavi)
* Vaja 3: najprej preberi povedi, nato poslušaj posnetek in preveri, če si prebral pravilno.